ลุ้น SET เช้านี้รีบาวด์ตามตปท.-ราคาน้ำมันดีดบวก แนะจับตาผลประชุม ECB
ลุ้น SET เช้านี้รีบาวด์ตามตปท.-ราคาน้ำมันฟื้น แนะจับตาผลประชุม ECB
ลุ้น SET เช้านี้รีบาวด์ตามตปท.-ราคาน้ำมันฟื้น แนะจับตาผลประชุม ECB
10 ก.ย. 2563

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า ตลาดหุ้นไทยเช้านี้คาดว่าจะรีบาวด์ตามตลาดหุ้นในภูมิภาคเอเชียที่เช้านี้ส่วนใหญ่จะฟื้นตัวขึ้นตามตลาดสหรัฐฯ และราคาน้ำมันก็ปรับตัวขึ้นด้วย อย่างไรก็ดียังต้องรอลุ้นการประชุมธนาคารกลางยุโรป (ECB) วันนี้ว่าจะมีการทำมาตรการผ่อนคลายเชิงปริมาณ (QE) เพิ่มหรือเปล่า เพราะหากมีจะช่วยให้ตลาดฟื้นตัวได้
ส่วนตลาดบ้านเราในทางเทคนิคภาพยังเป็นขาลงหลังจากที่ยังไม่ผ่านแนว 1,305 จุด ก็ยังมีความเสี่ยงที่จะปรับตัวลงได้อีก ทั้งนี้ ตลาดฯวันนี้คงจะเป็นลักษณะของการเลือกเล่นหุ้นเป็นรายตัว โดยเน้นหุ้นที่อิงเศรษฐกิจเป็นหลัก และหุ้นที่ยัง Laggard ส่วนเรื่องข้อพิพาทระหว่างจีน และสหรัฐฯก็ยังต้องติดตามดูต่อไป และบ้านเราก็ให้ติดตามการชุมนุมทางการเมืองที่จะเกิดขึ้นในสัปดาห์หน้า
พร้อมให้แนวรับ 1,280 จุด ส่วนแนวต้าน 1,305-1,300 จุด